CELEX: 32008D0799
Language: lv
Date: 2008-10-10 00:00:00
Title: 2008/799/EK: Komisijas Lēmums ( 2008. gada 10. oktobris ), ar ko 2008. finanšu gadam nosaka galīgo finanšu asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999 (izziņots ar dokumenta numuru K(2008) 5738)

16.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 275/42
            
         
      KOMISIJAS LĒMUMS
   
   (2008. gada 10. oktobris),
   ar ko 2008. finanšu gadam nosaka galīgo finanšu asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999
   (izziņots ar dokumenta numuru K(2008) 5738)
   (Autentisks ir tikai teksts bulgāru, spāņu, čehu, vācu, grieķu, franču, itāļu, ungāru, maltiešu, portugāļu, rumāņu, slovēņu un slovāku valodā)
   (2008/799/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 14. panta 2. punktu,
   tā kā:
   
               (1)
            
            
               Noteikumi attiecībā uz vīna dārzu pārstrukturēšanu un pārveidi ir noteikti ar Regulu (EK) Nr. 1493/1999 un ar Komisijas 2000. gada 31. maija Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu (2).
            
         
               (2)
            
            
               Regulā (EK) Nr. 1227/2000 paredzētās normas par pārstrukturēšanas un pārveides shēmas finanšu plānošanu un līdzdalību šīs shēmas finansēšanā noteic, ka atsauces uz attiecīgo finanšu gadu attiecas uz maksājumiem, ko dalībvalstis faktiski veikušas laikā no kārtējā gada 16. oktobra līdz nākamā gada 15. oktobrim.
            
         
               (3)
            
            
               Saskaņā ar Regulas (EK) Nr. 1493/1999 14. panta 1. punktu Komisija ik gadus piešķir dalībvalstīm pirmo asignējumu daļu vīna dārzu pārstrukturēšanai un pārveidei, pamatojoties uz objektīviem kritērijiem, ņemot vērā īpašus apstākļus un vajadzības, kā arī darbības, kas vajadzīgas, ievērojot shēmas mērķi.
            
         
               (4)
            
            
               Sākotnējo finanšu asignējumu sadalījumu 2007./2008. gada ražai Komisija ir noteikusi ar Lēmumu 2007/719/EK (3).
            
         
               (5)
            
            
               Atbilstīgi Regulas (EK) Nr. 1227/2000 17. panta 4. punktam, ja dalībvalsts faktiskie izdevumi par hektāru pārsniedz sākotnējā asignējumā paredzētos izdevumus, piemēro sodu. 2008. finanšu gadā EUR 6 169 lielu soda naudu piemēro Slovākijai.
            
         
               (6)
            
            
               Saskaņā ar Regulas (EK) Nr. 1227/2000 16. panta 1. punkta c) apakšpunktu dalībvalstis var iesniegt turpmāku pieteikumu kārtējā finanšu gada ietvaros. 2008. finanšu gadā to ir izdarījusi Čehija, Spānija, Itālija, Ungārija un Rumānija.
            
         
               (7)
            
            
               Saskaņā ar Regulas (EK) Nr. 1227/2000 17. panta 3. punktu pieprasījumus turpmākam finansējumam, ko dalībvalstis paziņo Komisijai, pieņem proporcionāli, izmantojot apropriācijas, kas ir pieejamas pēc tam, kad ir atskaitītas summas, kuras attiecībā uz visām dalībvalstīm paziņotas saskaņā ar minētās regulas 16. panta 1. punkta a) un b) apakšpunktu. Šo noteikumu 2008. gadā piemēro attiecībā uz Čehiju, Spāniju, Itāliju, Ungāriju un Rumāniju. Summa, ko minētās dalībvalstis norādīja pieprasījumos turpmākam finansējumam, ir mazāka par atkārtotai piešķiršanai pieejamo summu, tāpēc šo dalībvalstu visus pieprasījumus varēja apmierināt,
            
         IR PIEŅĒMUSI ŠO LĒMUMU.
   1. pants
   Galīgais finanšu asignējumu sadalījums attiecīgajām dalībvalstīm 2007./2008. ražas gadam par noteikta lieluma platību hektāros vīna dārzu pārstrukturēšanai un pārveidei saskaņā ar Regulu (EK) Nr. 1493/1999 2008. finanšu gadam ir uzrādīts šā lēmuma pielikumā.
   2. pants
   Šis lēmums adresēts Bulgārijas Republikai, Čehijas Republikai, Vācijas Federatīvajai Republikai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Luksemburgas Lielhercogistei, Ungārijas Republikai, Maltas Republikai, Austrijas Republikai, Portugāles Republikai, Rumānijai, Slovēnijas Republikai un Slovākijas Republikai.
   
      Briselē, 2008. gada 10. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp.
   
      (2)  OV L 143, 16.6.2000., 1. lpp.
   
      (3)  OV L 289, 7.11.2007., 59. lpp.
   
      PIELIKUMS
      GALĪGAIS FINANŠU ASIGNĒJUMU SADALĪJUMS 2007./2008. RAŽAS GADAM
      (2008. finanšu gads)
      
                  Dalībvalsts
               
               
                  Platība (ha)
               
               
                  Asignējums (EUR)
               
            
                  Bulgārija
               
               
                  1 200
               
               
                  9 013 796
               
            
                  Čehija
               
               
                  706
               
               
                  11 883 827
               
            
                  Vācija
               
               
                  1 406
               
               
                  12 097 072
               
            
                  Grieķija
               
               
                  647
               
               
                  6 360 118
               
            
                  Spānija
               
               
                  21 154
               
               
                  169 516 302
               
            
                  Francija
               
               
                  8 977
               
               
                  69 071 668
               
            
                  Itālija
               
               
                  12 358
               
               
                  101 761 476
               
            
                  Kipra
               
               
                  150
               
               
                  2 131 684
               
            
                  Luksemburga
               
               
                  5
               
               
                  38 001
               
            
                  Ungārija
               
               
                  1 852
               
               
                  14 813 090
               
            
                  Malta
               
               
                  3
               
               
                  38 157
               
            
                  Austrija
               
               
                  888
               
               
                  5 068 342
               
            
                  Portugāle
               
               
                  2 711
               
               
                  23 511 590
               
            
                  Rumānija
               
               
                  4 205
               
               
                  35 050 228
               
            
                  Slovēnija
               
               
                  124
               
               
                  2 401 900
               
            
                  Slovākija
               
               
                  228
               
               
                  863 646
               
            
                  Kopā
               
               
                  56 614
               
               
                  463 620 897